เป็นคนชอบทานสลัดอยู่แล้ว และมาที่นี่ก็เจอร้านที่เป็นผัก ผลไม้ ยิ่งชอบเลย ที่นี่มีสลัดแบบชุดที่ทางร้านมีไว้อยู่แล้วกับแบบที่เราเลือกเองได้ว่าอยากทานอะไรบ้าง ถ้าเป็นแบบจัดไว้แล้วก็จะมี...
-ซีซ่าสลัด
-สลัดแซลม่อน
-สลัดยำทูน่า
และอื่นๆ ส่วนแบบเลือกเองก็จะมี 4 ขั้นตอนคือ...
1. เลือกว่าอยากได้ผักแบบเป็นใบๆ หรือหั่น เพื่อจะได้ทานง่ายๆ ทั้งสองแบบนี้มีเลือก 2 ไซส์ มี M 69 บาท และ L 79 บาท
2.เลือกน้ำสลัดจะมีแบบฟรีกับแบบเพิ่มเงิน 10 บาท น้ำสลัดมี 10 กว่าอย่างได้ เช่น โยเกิร์ตสตรอเบอรี่ บัลซัมมิค วาซาบิ และอื่นๆ
3.เลือกเครื่องที่ทานกับผักได้ 3 อย่าง เช่น บล็อกโคลี่ ข้าวโพด ไข่ บีทรูท และอีกมากมาย ถ้าอยากจะเพิ่มก็อย่างละ 5 บาทค่ะ
4.ถ้าอยากเพิ่มเนื้อสัตว์อื่นๆ เช่นอกไก่ กุ้ง ทูน่า แซลม่อน หรือเม็ดมะม่วงหิมะพานต์ และอื่นๆ ก็จะเพิ่มราคาตามอย่างไปค่ะ 
สั่งเสร็จก็จ่ายตังค์รอขอได้เลย....
-->เรื่องของรสชาติน้ำสลัดก็ดีนะคะ สไตล์ก็เหมือนน้ำสลัดทั่วๆ ไป แต่ดีตรงมีให้เลือกหลากหลายมาก
-->ราคา ก็ไม่ถูกและไม่แพงค่ะ ปกติสั่งไซส์ M ไม่อัพอย่างอื่นเพิ่มก็อิ่มพอดีท้องแล้วค่ะ
-->คุณภาพ ขึ้นอยู่กับวันนั้นๆ คือบางวันดี บางวันเฉยๆ ไม่ดีแต่ไม่ขนาดว่าแย่ค่ะ